tomron87/hebrew-wikipedia-sentences-corpus huggingface dataset:
באה מסתובב ומתקשר להזעיק עזרה, וכשהוא מסתובב חזרה הוא רואה את השוטרים מנוטרלים.
אליסטר מתיז על באה גז פלפל, קושר אותו באזיקים לניידת ובורח.
לאחר שנלי מוצאת אותם באי האינדונזי עם אליסטר, הם בורחים מהמשטרה בספינה של אירינה.
בתיק שלה שם הם מגלים שורה משיר שכביכול מוביל אותם לפאוריה, אך למעשה הם אמורים להגיע לפרטוריה, בעקבות גרסה שונה של השיר.
הם טסים לפרטוריה, וקונים כרטיסים גם לפאוריה כדי להטעות את יריביהם.
כשהם נוחתים הם מגיעים לספרייה ופוגשים ספרנית שהכירה את גרייס.
הם עוקבים אחרי צעדיו של וינסטון צ'רצ'יל בעקבות רמז שקיבלו בשדה התעופה שכיוון אותם גם אל שאקה זולו.
בהמשך הם מגלים שצ'רצ'יל הלוקיאנוסי ניסה לגלות את הרמז התומסי בדרום אפריקה.
הם מוצאים מכתב של צ'רצ'יל שמרמז על הרמז, וכן נקודות ציון שמובילות אותם למפקדה התמוסית.
הם נכנסים למפקדה של בית תומס כשהם מתחזים להולטים בעזרת אביזרים של אירינה, מקבלים סיור, ודן מוצא את קברו של שאקה זולו שמכיל תיבה עם מנעול.
הוא מנפץ את המנעול, נתפס, ובורח על ידי חבר של סבתם - פרופסור רוברט.
הם בורחים איתו ליער ומגיעים לקרחת יער שם דן מורה להם לעצור.
הם מובילים לקרחת יער את כל השומרים, שמתברר שהיא מלכודת כפי שדן זכר בזכות מפה שראה לפני שעלו למפקדה.
השומרים נופלים לבור, איימי ודן מוצאים צמיד משובץ יהלומים.
אם חושבים שהרמז הוא יהלום אבל אז איימי מבינה שהרמז הוא דווקא אלוורה וזורקת את הצמיד לבור.
הם מתכננים לטוס לסין שכן גילו שהוריהם נפגשו עם דנג שיאופינג אך הם נחטפים על ידי הקאבראים, וכשהם נמלטים דן מצליח להשיג את הבקבוקון של פרנקלין מהספר הראשון.
הבקבוקון נפתח על דן ומתברר שמדובר ברעל לוקיאנוסי.
הם טסים על הפרופסור למדגסקר, לבית מסתור של גרייס.
הוא מקבל טיפול בתחבושות עם אלוורה, ובזמן שהפרופסור מתעסק במטוס של גרייס הם מגלים במכתביה של גרייס שהוריהם מדריגלים ונפגשו עם האיש בשחור.
איימי ודן טסים לסין בעקבות הוריהם.
במטוס מוקרן למושבים שלהם בלבד הסרט "הקיסר האחרון" על פויי.
בסמל הם מזהים שהקיסר שייך לבית יאנוס לפי סימן על הקיר.
לאחר שהם יורדים מהמטוס, הם הולכים לעיר האסורה, ודן מחפש את הקיר אשר ראו בסרט.
הוא מוצא שם פיסת בד עם סימני הבתים הקהיליים כשהם יוצרים מעין תרגיל "לוקיאנוס + יאנוס + אקטרינה + תומס = קהיל".
שומר תופס את דן, ולאחר שהוא משתחרר, הוא מתעמת עם איימי, שטענה שעליהם לשמוח על מות הוריהם שכן הם מדריגלים.
דן בורח, ונחטף לתוך האפריון של האחים קברה.
הם מרדימים אותו ומנסים להרוג אותו, אך הוא משתחרר וג'ונה ויזרד במקרה מאתר אותו ולוקח אותו תחת חסותו.
בינתיים, איימי ונלי מוצאות את אליסטר הו, וביחד הם מחפשים את דן, בעוד ברודריק ויזרד, אביו של ג'ונה, מחפש אותם.
ג'ונה מארגן הופעה בבייג'ינג שאיימי ונלי מגיעות אליה.
דן נפצע, ואליסטר מוצא למחרת עיתון שמכריז שאדם בשם דן ק' היל נפצע בהופעה.
איימי זועמת על ג'ונה, כי הוא אמר לה שהוא לא יודע היכן דן נמצא.
איימי ונלי מתחקות אחרי ג'ונה ומגיעות לחומה הסינית, בעוד דן וג'ונה נמצאים במקדש שאולין.
איימי ונלי מוצאות דלת עם המילה "חן" עליה, בסינית (באנגלית - גרייס).
הן נכנסות לחדר, מסדרות אותו בפנג שווי, ומגלות רמז לאוורסט.
דן מתאמן עם נזירי השאולין, ומגלה שלברודריק יש כישרון עצום על גיטרה אקוסטית שמתגמד, לצערו, ביחס לבית יאנוס, ואז רואה פסל שזהה בצורתו לפסל מהבית של גרייס.
במרתף סודי הוא מוצא מבחנות שבורות ותליון עם תמונה דומה מאוד לאמו.
הוא יורד למטה וג'ונה מכריז שהם הולכים לצבא הטרקוטה לאור רמז שנשלח לברודריק.
ג'ונה מגלה שיש אדם במקום שבו נמצא לכאורה הרמז, אבל שולח את דן לשם.
דן מנצח את התוקף שמחכה לו בזכות האימון מנזירי השאולין, וג'ונה מבין שהמרוץ גרם לו להתנהג באופן לא מוסרי ומבקש מברודריק להודיע לאמו של ג'ונה שהוא פורש.
במלון קורה ויזרד, אמו של ג'ונה, מחכה להם.
היא אומרת לדן שהיאנוסים גילו שדן הוא נצר לבית יאנוס.
דן מבין שקורה משקרת לו כי הוא ואיימי מובילים בתחרות, ומבין שהפסל שהיה אצל גרייס היה למעשה מכשיר ציטוט שהגיע במתנה מקורה.
הוא הולך למעלית ובורח תוך כדי שהוא צועק "אני לא יאנוסי!
אני מדריגלי!", משאיר את קורה בהלם ויוצא מבית המלון.
בחוץ, דן רואה בחנות למכשירי אלקטרוניקה טלוויזיה שבה משודרת תוכנית על האוורסט, ומבחין בהמילטון הולט מטפס על ההר.
דן מגיע לאוורסט בדרך-לא-דרך ומוצא את איימי ונלי.
דן מגיע בתוך עגלה אל האוורסט, שם הוא פוגש את איימי ואת נלי כשצלאח א-דין שורט אותו.
הם עולים על האוורסט במטוס שכור בעזרת חבר מסתורי של נלי, בעוד אייזנהאואר והמילטון הולט מטפסים על האוורסט, ובעוד איאן קברה מובל על האוורסט, כשחבורת בני שרפה נושאת אותו.
דן ואיימי מגיעים לפסגה, כשהם מוצאים בקבוק שיקוי יאנוסי שהושאר שם על ידי ג'ורג' מאלורי.
איימי מבינה שה"משוואה" שהם מצאו אמרה למעשה שיש ארבעה שיקויים, אחד לכל בית, שיחד יוצרים את השיקוי הגדול מכולם.
אייזנהאואר הולט ואיאן מנסים שניהם לתפוס את המטוס, ואיימי צריכה לבחור בין השיקוי ובין הצלתו של איאן - ובוחרת בחייו של איאן.
בהמשך הם מגלים שהאישה בתמונה מהתליון שדן מצא היא אן בוני, הרמז הוא משי בצורתו הנוזלית, והיעד הבא שלהם הוא איי בהאמה.
אחרי שמצאו בסין תמונה של אן בוני, דן ואיימי מחליטים לטוס לאיי בהאמה ולג'מייקה שבאיי הקריביים.
במטוס בדרך הלוך הם מחליטים לדרוש מנלי את האמת - הם הבינו שהיא היחידה שהייתה עשויה להדליף את טיסתם לפרטוריה (בספר השביעי), הוטרדו מהודעות משונות שהם ראו במחשב שלה וקיבלו אליהן הסבר לא משכנע בלבד ולא הבינו מיהו ה"בוס" המשכנע שלה ששכנע את טייס המסוק באוורסט להסיע אותם.
נלי סיפרה להם סיפור חלקי בלבד, לפיו היא מדווחת למקינטייר, עורך הדין של גרייס, ודן ואיימי מחליטים לא לשתף אותה בהחלטותיהם.
הם מקבלים פתק מסתורי עם הכיתוב "V יבאי יצלגמס דף יוס.
צשגי." הם מפענחים את הרמז (צופן קיסר) ומגיעים למערה עליה הוא רומז.
המערה היא תומסית (לפי חריטה בכניסה), ואיימי נפצעת אבל הם מוצאים טופר של דוב - סמל בית תומס.
בעקבות רשומות ארכיון הם מבינים שעליהם למצוא גם ניב של זאב (סמל בית יאנוס) ואולי דבר מה שקשור לנחש (סמל בית לוקיאנוס) נוסף על התליון של גרייס, שמכיל דרקון (סמל בית אקטרינה).
הם פוגשים באליס, חברה של גרייס, ובנכד שלה, לסטר, שעוזר להם.
הם מקבלים מאליס עגיל נחש שתואם את הנזם של נלי, ואליס אומרת להם שגרייס נתנה הוראה מפורשת - לתת את הנזם רק למי שתבוא עם הנזם התואם.
נלי מגלה שמשפחתה קשורה למרוץ הרמזים כבר שנים, שכן הנזם עבר מאב לבן (ולבת, במקרה של נלי), ושגרייס בחשה בחייה עוד לפני שהפכה לאומנת.
בפארק לאומי על שם נני הלן בארוס {המזדהה כנלי של העבדים}הם מגיעים לפארק שבו נמצא הפסל שלה ומוצאים רצועה עם הכיתוב "אקתומלויא" מובלט מצדדים שונים שלה, שאיימי מפרשת כקיצור ל"אקטרינה תומס לוקיאנוס יאנוס", ובזמן בריחה מהקבראים הם מזהים שלאיזבל יש את ניב הזאב.
בפעם הראשונה בתחרות, איימי ודן מתכננים מארב לקבראים.
איאן נלכד ברשת, ואיזבל נפצעת.
נטלי מסייעת להם כדי לשמור על שלומה של איזבל.
לאחר מכן הם הולכים למלון ששם הם מוצאים תקבראים, שרוצים לנקום ופותחים במרדף לסטר נהרג במרדף בגלל חול טבעוני וגאות, בזמן שניסה לסייע לבריוני קברה להיחלץ מהחול אבל נפל לתוכו.
הוא משליך להם תיבה חשובה - אחד הסודות המדריגליים.
לאחר שדן ראה את לסטר מת הוא חוטף הלם ומתעלף נלי מסיעה אותם לבית חולים ולאחר שדן מבריאמסיעה אותם, אבל במקום להגיע לשדה התעופה (במהלך הנסיעה דן ואיימי התיעצו ביניהם והחליטו שהם פורשים) היא לוקחת אותם לאיש בשחור - שכעת לבוש באפור - לו היא העניקה כבר את התיבה.
הוא משאיר להם אתגר, לפתוח את הקופסה בשעה, עם הרמז החידתי "זכרו, כל הצדדים הם למעשה אחד".
הם מתאימים לתוכה את עגילי הנחש, תליון הדרקון, טופר הדוב וניב הזאב אך היא לא נפתחת.
כשכמעט נגמר להם הזמן הם מבינים שה-מ' ברצועה, שנותנת לכאורה לבית תומס יותר אותיות מלכל השאר, מסמלת מדריגלים.
איימי מפרשת בדקות האחרונות את הרמז של האיש בשחור - יש לקפל את הרצועה לטבעת מביוס, והתיבה נפתחת.
הם מוצאים בתוכה מכתב שחתום "מ"ק" ומרמז על היעד הבא, לונדון, וכן על הרמז, משיה (הציפוי של אגוז המוסקט).
האיש בשחור מזדהה כפיסקֶה קהיל, אחיה הצעיר של גרייס, והוא מספר להם על המדריגלים, ועל מדליין קהיל - בתם החמישית של גדעון ואוליביה קהיל, מייסדי השושלת, שאוליביה נשאה ברחמה כשגדעון מת בשריפה שכילתה את ביתם.
הוא מספר להם על מטרת המדריגלים, השבט שמדליין יסדה, שמטרתם לאחד חזרה את בית קהיל, בהשראת אוליביה קהיל שנחרדה מהפילוג בין ילדיה.
פיסקה מספר להם שיש צורך להרוויח את החברות בבית מדריגל, ושכל מועמד קהילי להיות מדריגל פעיל עובר מבחנים קשים בלי לדעת שזה מה שהוא עושה.
נלי נשברת כשמתגלה שהיא הייתה אשת הקשר למדריגלים לאורך כל הדרך, ופיסקה מודיע לדן ולאיימי שהם קיבלו מעמד של פעילים מדריגלים - הצעירים ביותר אי פעם.
הוא מגלה להם את ששת הרמזים שגילו המדריגלים (שבעה, כולל הרמז האחרון שגילו איימי ודן, משיה), ומטיל עליהם משימה קשה - לנצח באנגליה, התחנה האחרונה, בשם בית מדריגל, ולאחד את בית קהיל.
נלי מקבלת גם היא מעמד מדריגלית פעילה, הראשונה אי פעם שאינה מהמשפחה.
אחרי שגילו שהם מדריגלים, דן ואיימי קהיל יוצאים למסע בלונדון, עם שתי מטרות - לאחד את המשפחה ולנצח במירוץ.
דן ואיימי מתקשים לבטוח ביכולותיהם לגשר על פערים בני חמש מאות שנה בין הבתים, וכן לא חושבים שיצליחו לסלוח לבני משפחתם על שרצחו את הוריהם.
איאן ונטלי מגיעים למסקנה שלאיזבל אכפת יותר מהרמזים מאשר מילדיה, ומפסיקים לסמוך על הוריהם.
לאחר חיפושים בלונדון איימי, דן ונלי מגלים ששייקספיר היה מדריגלי, ויש בקברו רמז.
הם מגיעים ופוגשים שם את כל המשפחה, כולל שינייד, טד ונד סטרלינג שלא הופיעו מאז הספר הראשון, ומגלים שהם מתקשים למצוא את הרמז.
דן מכין העתק של הבית הראשון בשיר שחרות על מצבתו של שייקספיר, שגלוי לעיני כל, אבל מגלה בטעות גם בית נוסף שנפתח במילים "אך אם מדריגלי הנך...".
הוא מסתיר זאת מהאחרים, אבל לאחר מכן מראה לאיימי ולנלי שהם צריכים לחפור את קברו של שייקספיר לפי ההוראות בשיר.
הם מגלים רמז - סרט, עם אותיות ומספרים, שמגלה להם את הרמז הבא.
כולם נפגשים ליד המבוך שלפי דעתם יוביל לרמז האחרון (רובם גילו את מקומו באמצעות מעקב אחרי דן ואיימי).
למבוך עצמו נכנס נכנסים רק כמה נציגים מכל בית - שינייד סטרלינג ואליסטר הו מבית אקטרינה, המילטון הולט מבית תומס, ג'ונה ויזרד מבית יאנוס, איאן ונטלי קברה מבית לוקיאנוס ואיימי ודן מבית מדריגל.
הם מנווטים במבוך בו יש מספר שאלות על הרמזים, ומגלים שאיזבל קברה פרצה למבוך באמצעות חומרי נפץ.
הם מגלים במבוך בין השאר דף של אוליביה קהיל, בו היא מביעה את תקוותה שצאצא מכל אחד מבתי המשפחה יגיע וישב ליד שולחן אחד, השולחן של משפחת קהיל המקורית.
הם מתרשמים מתיעוד ניסיונות המדריגלים לאורך השנים להביא לאיחוד אבל פיצוץ חזק במיוחד הורס את החדר כליל.
בחדר האחרון כולם פוגשים באיזבל, שמראה להם שהיא כבלה את כל קרוביהם מחוץ למבוך - את נלי וטייס המסוק, נד וטד סטרלינג, משפחת הולט, פיסקה ומר מקינטייר.
איזבל שכרה גם מתנקשים שמוכנים לטפל במדריגלין האחרים בכל העולם.
בעזרת איום על חיי קרוביהם היא משיגה את כל הרכיבים שידועים למתמודדים, ובסך הכל - את כל הרמזים.
היא מכינה את השיקוי, ובשלב מסוים העניינים מגיעים לידי כך שהיא יורה בבתה נטלי.
פניה האכזריות נחשפו, וכולם יחד מתנפלים עליה ומפילים אותה.
איימי ודן מנפצים את בקבוקון השיקוי שאיזבל התכוונה לשתות, שהיה הופך אותה לאדם החזק בעולם - השיקוי המקורי של גדעון קהיל, שילוב השיקויים של כל הבתים.
ויליאם מקינטייר מגלה לאיימי ולדן שסבתם גרייס הכינה אוסף מכתבים וצוואות עבורם, כתלות בסיטואציה, והם מקבלים ממנו מכתב שהיא כתבה עבור "הסיטואציה המשמחת ביותר".
לפי המכתב הם יעברו לגור עם אחיה של גרייס, האיש בשחור, שהם מכנים דוד פיסקה, ועם נלי - האפוטרופוסים שלהם, במקום דודתם ביאטריס.
הם גם מגלים סוד אפל על העבר המשפחתי - מול הקהילים מתייצבת קבוצה אחרת, מרושעת ואכזרית, המכונה "וספרים".
זהו הספר ה-11 והאחרון בסדרת "39 רמזים" (לא כולל ספר הבונוס, הספר השחור של הסודות הקבורים).
בניגוד לספרים האחרים, הספר מחולק ל-4 חלקים - כל אחד נכתב על ידי סופר אחר, עוסק באנשים אחרים וכן בתקופות שונות.
הלורד דמיאן וֶספֶּר, חברו של גדעון קהיל, השולט על אדמות האי הקהילי ועל שטחים נוספים ביבשת האירית מזמן אליו את גדעון לאחר שעוזרת הבית של משפחת קהיל, שמרגלת עבור דמיאן, מגלה שגדעון מפתח שיקוי.
דמיאן קורא את גדעון אליו, ורואה שגדעון נראה צעיר וחזק יותר משהיה.
וספר דורש מגדעון את השיקוי, או לפחות את גרסתו הנוכחית, שנועד להיות תרופה למגפה השחורה.
גדעון מסרב בטענה שדמיאן תאב כח וינסה לכבוש את העולם, כפי שמומחש בחלומותיו הגדולים של וספר על היבשת החדשה שהתגלתה במערב - אמריקה.
וספר מנסה להרוג את קהיל במלכודת מתוחכמת, והדבר היחיד שמציל אותו הוא כוחו המוגבר והאינסטינקטים המחודדים שלו בזכות השיקוי.
גדעון עוזב את אחוזת הלורד, כשדמיאן דורש ממנו לעבור מן האי, על אף שבעבר השתייך למשפחתו של גדעון.
גדעון מבין שעבודתו אינה מושלמת, ושלא יעלה בידו ליצור גרסה מושלמת של השיקוי שזורם בדמו והורג אותו כרעל.
גדעון מחליט להשמיד את עבודתו, והוא מחלק את השיקוי לארבעה רכיבים חלקים, כל אחד מכיל חלק מהרכיבים, אשר כל אחד מהם בטוח לשימוש.
בארוחה משפחתית אחרונה הוא מעביר לילדיו את השיקויים, ומסביר להם שכל אחד מהשיקויים ישפר תכונה אשר מאפיינת את הילד מראש.
שיקויו של לוקאס ישפר את היכולת האסטרטגית שלו, שיקויו של תומס את היכולת הפיזית, שיקויה של אקטרינה את יכולת ההמצאה שלה ושיקויה של ג'יין את היצירתיות שלה.
גדעון מתכנן בריחה מהאי עבור משפחתו, בזמן שהוא עצמו יישאר במעבדה שלו כדי להתעמת עם וספר.
הוא מכין חומר נפץ כדי להשמיד את המעבדה, ולוקאס עובר במעבדה, אחרי שכבר שתה את השיקוי שלו, ומקבל הנחיות אחרונות מאביו.
וספר מגיע עם שני משרתים, מבין שגדעון עומד לפוצץ את המעבדה, ועוזב.
גדעון ושני המשרתים מתים בפיצוץ.
לוקאס צופה עם אמו, אחיו ואחיותיו בפיצוץ.
תומס ואקטרינה מאשימים את לוקאס בפיצוץ ועוזבים את האי לבדם, וגם לוקאס וג'יין עוזבים.
אוליביה נותרת לבדה להתאבל על גדעון, ולוקחת מגופת בעלה את הטבעת, ירושה שקיבל מאביו ושמכילה סוד מסוכן.
אוליביה מתעמתת עם וספר, מצליחה לשמור את הטבעת, ואנחנו מגלים שהיא בהיריון, על אף שאיש לא יודע זאת.
היא מחליטה לקרוא לבתה מדליין, על שם סבתו של גדעון שגילתה את האי.
מדליין קהיל, או בשם הבדוי מאדי באביט, בתה הנוספת של אוליביה, חיה עם אמה בבית רוקחות ולומדת אלכימיה.
באחד הימים כשהיא חוזרת מלימודיה היא רואה את אנשי הלורד וספר מנסים לפרוץ לתוך הבית שלה ושל אמה.
היא מבינה שבאחד הימים, כשהדגימה על עצמה שיקוי אמת שרקחה, הפרופסור שלה הבין שהיא קהילית והדבר הגיע לאנשי וספר.
מדליין לוקחת מעט מדבריה של אוליביה ובורחת, תוך שהיא זוכרת את שלוש ההבטחות שהבטיחה לאמה:
לעולם לא לתת לאיש לנצל את כוחם של 39 הרמזים
כשיגיע הזמן, לאחד את משפחת קהיל
בעודה מדליין מתרחקת מהמקום, היא רואה את אנשי וספר מציתים ומפוצצים את המקום - כשאוליביה אמה בתוכו.
בהלוויה, בעודה מתאבלת על אימה, עם שאר אנשי העיר, היא מבחינה בלורד וספר בכבודו ובעצמו, ומתחילה לברוח משם, כשהוא ככל הנראה חושב שהיא מתה עם אמה.
לאחר שהיא בורחת היא מפליגה מאירלנד אל אנגליה, ומתחילה לחפש את אחיה לוקאס, שידוע לה שהוא משמש יועץ למלך הנרי השמיני.
כשהיא מגיעה ללונדון, היא מוצאת מודעה שאומרת שבחצר המלך מחפשים אומנת.
לאחר שהיא מעוררת מהומה בשוק, היא מגיעה לארמון, שם היא פוגשת את לוקאס ואת בנו מאסטר וינתרופ, שזקוק לאומנת לאחר שהקודמות פרשו בזו אחר זו.
היא מחליטה להסתיר את הטבעת בחמת חלילים, ומלמדת את וינתרופ לנגן בה, אבל במהלך הופעה לוקאס רואה את הטבעת וחושד במדליין.
היא מנסה לשכנע את לוקאס שהיא אחותו, אך הוא מסרב להאמין לה.
היא נשלחת לכלא, בורחת במבצע מתוחכם, ומוותרת על הניסיון להתאחד עם אחיה לוקאס.
בהמשך, לוקאס ומאסטר וינתרופ רוכבים ליער, ולורד וספר מנסה להרוג אותם.
לוקאס מנסה לנקום בווספר, אבל וספר שורד והרכב שלו בורח.
וינתרופ ולוקאס מבחינים בכתובת באדמה: "היזהרו מהמדריגלים".
גרייס קהיל בת ה-13, בתם של אדית' וג'יימס קהיל, נמצאת עם אחיה הקטן פיסקה ואחותה הגדולה ביאטריס באחוזת המשפחה במונטה קרלו, מונקו, לאחר שאביה נטש אותם עקב מות אשתו בלידתו של פיסקה התינוק (לימים "האיש בשחור").
לילה אחד היא מסתכלת מחוץ לחלון ושם רואה ספינה שמאותתת לכיוונה בקוד מורס.
לפי ההברות הראשונות היא מבינה שההודעה מיועדת לאביה, שהיה סוכן קהילי.
בהתחלה המסר לא מובן לה, אך בהמשך היא מפרשת חלק ממנו: הכוחות האמריקאים פלשו באותה עת לקזבלנקה (בספרדית, קאזה=בית, בלאנקה=לבן) בפיקודו של ג'ורג' ס.
פטון (או בראשי תיבות גס"פ) במבצע ששמו מבצע לפיד.
היא מחליטה לטוס, על דעת עצמה וללא ידיעת אחותה הגדולה, לקזבלנקה כדי למלא את המשימה שהוטלה על אביה.
לאחר שהיא פורצת לכספת של אביה ולוקחת את כספו, היא שוכרת מטוס וטייס וטסה למחנה של פטון.
בעודה טסה במטוס, הטייס, דראגו שמו, מת מכדור שנורה בקרבות על העיר, המטוס מתרסק והיא שוברת את ידה.
לאחר שהיא פוגשת את פטון, והרופא שלו שם גבס על ידה, פטון וגרייס מחליפים מידע.
היא ממשיכה לפרש חלקים מהמסר - אמ היא אנסיין מדינה, אזור עתיק בקזבלנקה, והכוונה ב"וס" היא לווספרים.
גרייס מגיעה למסקנה שפטון הוא הנציג הקהילי באזור, ולכן מעדכנת אותו במסר, והוא מודה לה ומארגן לה טיסה ללונדון דרך ליסבון.
גרייס משתכנעת שפטון הגיע כדי להשיג את הטבעת, היא מתגנבת מהמפקדה של הכוחות האמריקאים ומתחילה לחפש בעיר אחר לוחות פגיעה למטרה (עין המטרה = בול פגיעה).
היא מסתובבת בכל המועדונים בקזבלנקה, עד שהיא מוצאת את "קפה הלפיד", ומבינה שהכוונה בלפיד במסר היא בין היתר גם למועדון.
במועדון היא מבינה שעין המטרה (באנגלית bullseye, עין השור), הכוונה לעין של ממש שנמצאת בפסל של ראש שור.
כשהיא מגיעה לשם היא רואה שהטבעת איננה, ומוצאת את פטון שאומר לה שהסוכן הווספרי כבר לקח את הטבעת, אבל מבטיח לה שהוא לא יעזוב את קזבלנקה בלעדיה.
היא מתרצה אבל מבחינה בגוש בכיסו של פטון שהיא מזהה כטבעת, ומבינה שפטון הוא הווספרי, ושאביה היה אמור להתחרות בו ולא להצטרף אליו.
באחד הלילות היא מתגנבת לחדרו של פטון, גונבת את הטבעת ובורחת חזרה הביתה.
חלק 4: דן ואיימי קהיל - ההווה (ג'וד ווטסון)
מספר חודשים לאחר שנגמר המירוץ, ובעוד דן ואיימי מנסים להתאקלם מחדש בחייהם השגרתיים, מופיע אופנוען מגודל על יד מכוניתו של פיסקה קהיל, האפוטרופוס שלהם ודודם, שבא לאסוף אותם מבית הספר.
דן ואיימי מבריחים את האופנוען וחוזרים הביתה.
בביתם הם מגלים שהאופנוען הוא ארסמוס, סוכן מדריגלי (ולא חוטף, כפי שחשבו).
פיסקה וארסמוס, ששב בשנית, מספרים להם על הווספרים ועל הטבעת שהועברה מדור לדור אצל המדריגלים.
בעקבות כך הם נוסעים לפרובידנס שברוד איילנד ומשם לציריך, כדי להגיע לחשבון החסוי של גרייס בבנק שווייצרי, בשביל להעביר את הטבעת, שרמז למיקומה נמצא שם, לאיימי.
בדרכם למלון משדה התעופה, מתברר שהווספרים עלו עליהם ושלחו נהג מונית משלהם, לכן הם בורחים מהמונית ישירות אל הבנק.
בכספת יש מכתב מגרייס, הוראות מקודדות להגעה אל הטבעת, ומפעילים אזעקת שווא.
אחד המאבטחים מפנה אותם ומתנהג בצורה חשודה, ומתגלה כווספר בשם קספר ויומינג.
הם מתלוננים למנהל הבנק, אבל מצלמות האבטחה לא כללו דבר.
הם נוסעים לעיירה צרמט, שם ממוקם אחד מבתיה של גרייס, ומוצאים את הטבעת, ולאחר מכן את עוזרת הבית שנחבלה בראשה ומוחבאת בארון.
קספר ויומינג מופיע, והם בורחים ונעזרים ברכבל, אך סוכן וספרי טס במסוק וחותך את כבלי הרכבל.
הם ניצלים, אבל קספר והסוכן השני מופיעים, ורודפים אחריהם בגלישה.
ארסמוס ופיסקה מצילים אותם ומוצאים פתרון לבעיית הסתרת הטבעת - שען שווייצרי משלב אותה בשעון של איימי.
בארצות הברית פורסם כי באפריל 2011 תצא לאור סדרת המשך ל-39 רמזים בשם קהילים נגד וספרים (Cahills vs.
הסדרה כוללת 6 ספרים וכמו ב-39 רמזים, כל ספר נכתב על ידי סופר אחר.
כל הספרים יצאו באנגלית ובעברית.
כעבור שנתיים מסיום מרוץ הרמזים, איימי ודן מתגוררים כעת בביתה של גרייס, יחד עם שינייד סטרלינג, ותחת השגחת האפוטרופוסים שלהם, פיסקה ונלי.
הסיפור נפתח בחטיפתם של מספר קהילים ברחבי העולם בו זמנית - פיסקה קהיל, רייגן הולט, פניקס (בן דודו של ג'ונה) ויזרד, אליסטר הו, נלי גומז, טד סטרלינג ונטלי קברה.
גם את איימי ודן מנסים לחטוף בהסעה לבית ספרם, אך הם מצליחים להשתלט על החוטפים, להפתעת חבריהם לבית הספר.
השניים חוזרים הביתה מזועזעים, ושם מקינטייר מספר להם על חטיפת השבעה, ועל ארגון הווספרים - ארגון ששולטת עליו מועצה של שישה, המדורגים על פי חשיבותם.
באותו הרגע, הם מקבלים דרך החלון פלאפון המאפשר קבלת מסרונים בלבד.
בני משפחות החטופים מתכנסים בשיחת ועידה, ושם מחליטים שאיימי ודן יבצעו את הוראותיו של וספר אחת.
דן ואיימי מסכימים, והם יוצאים בעקבות ההוראות שקיבלו בטלפון לפירנצה.
שם הם מקבלים הוראה לשדוד את הציור המפורסם של קאראווג'ו, הנקרא מדוזה.
הם מצליחים לגנוב אותו במבצע פעולה ארוך ומתוכנן היטב, בין היתר בעזרתם של המילטון וג'ונה.
הציור מתגלה כמזויף, והווספרים יורים לנלי בכתף כאות אזהרה.
דן, בינו לבין עצמו, מתכנן מבצע משלו - איסוף כל 39 הרמזים, אותם זכר בעל פה ממירוץ הרמזים, לשם הכנת השיקוי.
בעת שהקהילים מנסים להבין כיצד ייתכן שהציור מזויף, המילטון מוצא כי הציור הוצא מהמוזיאון בשיטפון הגדול של 1966. הם מאתרים את גרגור טובין, שהשתתף במבצע החילוץ.
הם מפתים אותו להכניס אותם לביתו על ידי אזכור גרייס קהיל, ושם הם מוצאים את הציור.
הם בורחים עם הציור שלם.
בינתיים בבוסטון איאן מגלה את כישרונו הרב של אוון, החבר של איימי, באלקטרוניקה והוא מספר לו על משפחת קהיל.
אוון מופתע, אך מחליט להצטרף לשורותיהם ולהיות להם לעזר.
באיטליה, דן מגלה כתובת על הציור, ובעזרת חברו אטיקוס, מחונן בעל כישרון לשפות, הוא מגלה שמדובר בקולוסיאום.
הם פוגשים שם את אטיקוס וג'ייק, ומגלים ש"מדוזה" היא מפה של תעלות הקולוסיאום שמכוונת אותם לאיל מיליונה, יומנו של מרקו פולו, בגרסה מקורית עם אחרית דבר מיוחדת.
ג'ייק מלשין עליהם לכוחות המשטרה, שחושדים שהם גנבו גם את המדוזה, וכך הם נרדפים על ידי האינטרפול.
וספר-אחת לוקח מאיימי ודן את הציור בעזרת שליחה, שולח תמונה של החטופים שמעידה שהם בחיים ושולח אותם ללוצרן.
נהג המונית שלוקח אותם לשדה התעופה מתברר כווספר אחת אך הם לא מגלים את פניו, רק את ידו שצולקה בגלל משפחת קהיל.
לאחר שנתנו לוספר אחת את המדוזה, הוא שולח אותם לגרמניה, לגנוב את מפת דה וירגה, שנעלמה במלחמת העולם השנייה בידי מרגלת יהודייה מחשש שתוחרם על ידי הנאצים.
בזמן הנסיעה ברכבת מתיישבת לידם נגנית טובה שמתבררת כשאיין ויומינג, וספר 6. (קספר ושאיין הן ערים גדולות בויומינג)
במקביל, איאן הולך ללא ידיעת יתר הקהילים לכנס שמארגנת אמו.
בכנס איזבל מציגה את החברה החדשה שלה, "עזרה עושה פלאים", אך דעתו של איאן עליה לא משתנה.
איימי ודן מגלים שאביהם היה בשורות הווספרים, ומגיעים עם ג'ונה והמילטון לטירה של הנאצי שניסה לגנוב את המפה, שם אורב להם קספר.
בעזרת ג'ונה, הם מצליחים לברוח כששורות של מעריצים מפרידות בינם לבין קספר.
לאחר מכן הם נעזרים בג'ייק ואטיקוס כדי לחפש את המפה בספרייה, ומוצאים אותה, אבל שאיין וקספר מציתים את הספרייה ומערכת כיבוי אש שמבוססת על חנק (הוצאת חמצן מהאוויר) מופעלת.
הם בורחים ומארגנים את מסירת המפה לווספרים, אבל אטיקוס נחטף על ידי הווספרים.
בינתיים, מר מקיינטר, שעבד על משהו חשוב לא ידוע, מקבל שירות חדרים, אבל החדרן תוקף את מקינטייר, ומשאיר לו רק זמן מועט להחביא את עבודתו בנעל.
ארסמוס מוצא את גופתו של מקינטייר, ומוצא בנעלה רשימת מקומות.
במקביל, דן מקבל הודעה מאג"ט, ראשי התיבות של ארתור ג'וזיה טרנט, אביהם של איימי ודן, שמבקש מחילה.
לאחר שנחטף, נלקח אטיקוס לטורקיה, למערה ווספרית, שם מנסים שייאן וקספר לחלץ ממנו מידע על הגוננים.
אטיקוס אינו יודע על מה מדובר, פרט להערה סתומה שאמו אמרה לו על ערש דווי, אך משתמע שהגוננים שיתפו פעולה עם המדריגלים נגד הווספרים.
בינתיים, איאן מגיע אל דרום אמריקה, שם נמצא הבסיס של הארגון של אימו, עזרה עושה פלאים.
הוא מגלה שהארגון הוא זיוף - הילד העני-לכאורה מהפרסומות הוא למעשה שחקן מפורסם, ומטרת הארגון היא לספק כיסוי חוקי לשחרורה של איזבל מהכלא ולטיוליה מסביב לעולם.
ג'ייק, איימי ודן מחלצים את אטיקוס, ווספר אחת מורה להם לנסוע לסמרקנד שבאוזבקיסטן.
הם מתחקים שם אחרי אצטרולב שעליהם להביא לווספרים.
בו בזמן, באחת התמונות שהם מקבלים נלי מחזיקה לטאה שהם מזהים כארגנטינאית, וכך חושדים שהחטופים נמצאים בדרום אמריקה.
דן מחזיק כבר בשבעה-עשר רכיבים לשיקוי, והם מעבירים לווספר אחת את האצטרולב.
לאחר מכן, וספר אחד שולח אותם לגרמניה, לגנוב יהלום מיוחד.
המשימה שלהם נכשלת לאור האבטחה הכבדה על היהלום, אבל כשהם נכשלים, הם רואים את קספר ושאיין הווספרים בורחים עם ספר קטן, ומתברר שהקהילים היו רק הסחת דעת.
דן נעצר על ידי מילוש ואנק, סוכן אינטרפול שעקב אחריהם החל מגנבת המדוזה, אך דן נמלט וגונב ממנו את הארנק.
ואנק מופיע במלון בו הם מתארחים, ודורש את הארנק שלו וכן מידע על התנהגותם.
הם מביאים לו את הארנק, מספרים לו על הווספרים וכן שהשותפה שלו, לונה אמאטו שכבר אירחה את הקהילים בעבר, היא וספר חמש.
ואנק מחליט לא לעצור אותם ולשקול את טענותיהם.
בינתיים, ארסמוס, ג'ונה והמילטון עוקבים אחרי וספר חמש בהודו, ובלי ידיעתם, כך גם מילוש ואנק.
ארסמוס פולש למפקדה וספרית בהודו, ומאתר את ואנק, קשור לכיסא, כשווספר חמש חוקרת אותו.
ארסמוס נכנס, מציל את ואנק, ומנטרל את אמאטו, אבל בזמן שהוא מהסס, היא דוקרת אותו בלב בעזרת שוריקן והורגת אותו.
ג'ונה מגיע ויורה בה למוות, והוא והמילטון מצילים את ואנק אבל לא את ארסמוס.
נלי וכל שאר החטופים מצליחים לברוח, אבל פניקס נופל מצוק אל נהר, ואליסטר נפצע בניסיון להציל אותו.
כולם חושבים שפניקס מת, אך למעשה הוא ניצל בקושי.
מטייל אקראי מגיע, עוזר להם, ומספר להם שהם ביער השחור.
הווספרים מגיעים, לוקחים את המטייל ומחזירים אותם לבסיס הווספרי.
המטייל מתברר כווספר אחת שניסה להטעות אותם, ואליסטר שם לב שהווספרים עובדים על פרויקט גדול במיוחד.
וספר אחד שולח את איימי, דן, אטיקוס וג'ייק לטימבקטו, שם הם צריכים למצוא את ה"התנצלות על החטא הגדול שלי".
הם מחפשים בכל מיני ספריות, אך כמות המידע גדולה בהרבה מהזמן שעומד לרשותם.
קספר ושאיין מסתובבים גם הם במטרה להרוג אותם, אך נכשלים.
איימי ודן מגלים שה"התנצלות" כתובה על לוח מלח בתוך באר, מאתרים אותו, ושאיין וקספר לוקחים אותו, וקוראים "ואז נשארו שישה!".
הם מקבלים מווספר אחת תמונה של החטופים ורואים שפניקס חסר, מה שמסביר את האמירה המשונה של האחים ויומינג.
במטוס הפרטי, בדרכם ליעד הבא, שינייד מתקשרת לאיימי ואומרת לה שאיאן הוא חפרפרת וספרית, מה שמסביר לכאורה את הטיול הסודי שלו לבקר את אמו.
לאחר ניסיון הבריחה, בה פניקס נפל ואליסטר נפצע, הפצע בברכו הזדהם ואליסטר נכנע ומת.
אוון, חברה של איימי, פורץ למחשב של שינייד, ומגלה הוכחות מפלילות למדי שאיאן אינו החפרפרת הווספרית, אלא דווקא שינייד.
איימי ודן מקבלים הודעה מוספר אחת, שאומרת שהוא רוצה שהם יגיעו לאוניברסיטת ייל, ושם יגנבו את הדף ה-74 של כתב יד וויניץ'.
לפני שדן ואיימי מגיעים לייל, הם פוגשים את שינייד, שמנסה לשכנע את דן להביא לה את הנוסחה הסודית לשיקוי של גדעון קהיל.
לפני שהם נותנים לה את רשימת הרכיבים, איימי מקבלת הודעה מאוון לפיה שינייד היא החפרפרת.
שינייד מנסה להרוג את איימי על ידי יריית אקדח שפוגעת באוזנה הימנית, אך נכשלת ובורחת.
הם ממשיכים לספרייה של ייל, ושם ד"ר ג'יימס, האחראית על הספרייה, שהכירה את אמא של אטיקוס, אסטריד, נותנת להם לעיין בספר, והם מגלים שדף 74 חסר.
הם שומעים שאמו של אטיקוס, וחברה שלה בשם ד"ר זיפריט, חקרו רבות את כתב היד.
אחרי שהם יוצאים מהספרייה הם פוגשים את העוזר לשעבר של אסטריד, אדי ספמונר, והוא מכוון אותם לד"ר זיפרייט.
אטיקוס חושד בספמונר, והם חושדים שמדובר בווספר אחת, ושהוא זה שרצח את אסטריד.
הם מוצאים התכתבות של אסטריד ושל זיפרייט, ומגיעים לברזיל.
אטיקוס מותקף, ומתברר שהתוקפת היא איזבל קברה.
יחד עם המידע שקיבלו, הם חושדים שאיזבל היא וספר אחת.
הם מגיעים למלון, מחפשים את הדף, וכשדן חושב שמצא משהו, אישה מגיעה מאחוריו ומאיימת עליו שיעזוב.
מדובר בד"ר זיפרייט, שחשבה שהם מנסים לגנוב את הדף - אסטריד הזהירה אותה מאנשים אלה, אך לא אמרה להם את שמם - הווספרים.
לאחר מכן, רוצח מחופש למלצר מנסה להרוג את אטיקוס.
זיפרייט חוטפת את הפגיעה, ודן מבין שזיפרייט איימה עליו כי הוא מצא את המקום הנכון.
הם מוצאים את הדף, ושתי מילים באנגלית - ארצ' ואנטיק.
אטיקוס מפרש שארצ' (באנגלית, גם "קשת") הוא קיצור לארכימדס, ואנטיק (באנגלית, גם "ישן") קיצור לאנטיקיתרה.
אטיקוס מקשר את ה"התנצלות", שנכתבה על ידי אדם ש"מצפונו העיק לו על שהרג אדם דגול", נכתבה למעשה על ידי החייל שהרג את ארכימדס.
הם מזהים בדף מוויניץ גם את הטבעת המדריגלית של איימי.
הם מוסרים לווספרים את הדף וכן את הטבעת.
רק לאחר מכן הם מבינים שרשימת המקומות שנמצאו בדף של מקינטייר היא רשימה של אזורי הפחתה.
מנגנון אנטיקיתרה, יחד עם מגנטיים חזקים (שגם נגנבו על ידי הווספרים) והתמקדות באזורי הפחתה, יאפשרו יצירה של אסונות טבע מרובים.
הם מבינים שלמעשה הם הרכיבו עבור וספר את "מכונת יום הדין".
איימי מבינה את חומרת המעשה ובורחת, ודן מחליט להשתמש במרכיבים שכבר אסף להרכיב את השיקוי, ושותה אותו.
דן מגלה שאיימי הבינה את התוכנית שלו, והחליפה את השיקוי במיץ ירקות, אך היא לא יודעת שיש לו עוד מנה מוסתרת.
הם מגלים יחד עם ג'ייק ואטיקוס שאיזבל קברה היא וספר שתיים ולא וספר אחת, ושהיא נסעה לוושינגטון הבירה.
אטיקוס חוזר במחשבתו לרגעים האחרונים של אסטריד, אמו, ונזכר שהיא חזרה על השמות לואיס וקלארק.
הם נוסעים למוזיאון הלאומי להיסטוריה אמריקנית בוושינגטון הבירה ברכבת, שכן המטוסים מקורקעים בגלל בעיות בקטבים המגנטיים, והשמיים משנים את צבעם.
במקביל, פניקס מתקשר לאוון ולאיאן, מזדהה ומספר להם מה עבר עליו.
במוזיאון הם מגלים מצפן שאיזבל התעניינה בו, עם נקודות הציון 47N 141W.
איימי נתקלת ברחוב באיזבל, אך נחלצת בעזרת טריק מחוכם של דן.
הם נוסעים לנקודות הציון, שנמצאות בהרי הקסקייד במדינת וושינגטון, ובדרך, בתחנת הרכבת רואים מסיבת עיתונאים של איזבל, במהלכה איימי וג'ייק מתנשקים.
כשהם חוזרים לרכבת, גם שינייד סטרלינג עלתה.
דן כותב לאביו, אג"ט, שהוא הכין את השיקוי.
בינתיים, פניקס מתקשר לאטלבורו, ומספר לאיאן ולאוון את סיפורו.
הם מודיעים לכל הקהילים, וג'ונה והמילטון מגיעים לפגוש את פניקס.
כשהם יושבים לאכול, הם נחטפים על ידי שאיין ויומינג (וספר 6), אחיה קספר וחזאי מזג האוויר סנדי בנקרופט (וספר 4).
הם מצטרפים לחטופים המקוריים בחלק האחורי של המשאית, אבל מצליחים לברוח ולכבול את סנדי ואת האחים ויומינג.
ברכבת, אטיקוס חושב על השם "אדי ספמונר" (באנגלית "דייב ספמינר") ומבין שמדובר באנגרמה של דמיאן וספר, ושספמונר הוא וספר אחת.
במקביל, דן ואיימי פורצים לחדר של איזבל, ודן מגלה שאיזבל היא וספר 2, והיא התחזתה לארתור טרנט כדי להוציא מדן מידע.
כך היא גם יודעת שדן ייצר את השיקוי, והיא גונבת את המנה הנוספת.
לקראת סוף הספר איימי נחבלת בראשה כחלק מניסיון הירואי להציל את כולם, שמצליח לבסוף; גם איימי שורדת, על אף שהיא מטושטשת ונחבלה קשות.
שינייד מתבררת להיות וספר 3, ווספר אחת הוא דמיאן וספר, צאצא של לורד וספר המקורי (שמוזכר ב"הווספרים באים"), מה שמשלים את כל מועצת השישה ששולטת בווספרים.
בקרב האחרון, דמיאן וספר מרכיב את הטבעת המדריגלית כדי להפעיל את המכשיר שלו על עוצמה מרבית, אבל אז איזבל, ששתתה את השיקוי, מקריבה את עצמה כדי להרוג את וספר ולהשמיד את המכונה.
סיכום הספרים בסדרה "קהילים נגד וספרים"
רב מרגלים הוא ספר הבונוס של הסדרה השנייה.
סדרה זו היא סדרת בונוס, בדומה לספר "הספר השחור של הסודות הקבורים".
שונה מן הסדרות האחרות בכך שנכתבה בידי אדם אחד, קליפורד רילי .
כל חמשת הספרים של הסדרה יצאו באנגלית, אך טרם תורגם אפילו ספר אחד לעברית.
הסדרה כוללת חמישה ספרים ואלו הם (השם בעברית הוא תרגום חופשי של השם באנגלית):
ספר 2: עבודתה של הצוללת (The Submarine Job)
ספר 3: מרדף החייל האדום (The Redcoat Chase)
ספר 4: בריחתו של הודיני (The Houdini Escape)
סדרה זו היא השלישית במניין הסדרות שאינן סדרות בונוס.
באוקטובר 2013, יצאה הסדרה לאור בשפה האנגלית, לאחר שיצא הספר השישי בסדרת "קהילים נגד וספרים".
הסדרה תכלול ארבעה ספרים, שיכתבו על ידי ג'וד ווטסון, ג'ף הירש, נטלי סטנדיפורד וגורדון קורמן.
ג'וד ווטסון פרסמה כי הספר הראשון יקרא "אין לאן לברוח" ("Nowhere to Run").
איימי ודן יגיעו לטורקיה, לשרידי טרויה ואולי גם לחורבות אטלנטיס.
שם הספר בעברית שם הספר באנגלית שם הסופר שנת הוצאה לאור באנגליתשנת הוצאה לאור בעברית אין לאן לברוח Nowhere to Run ג'וד ווטסון 20132015 נקודת פריצה Breakaway ג'ף הירש 20142016 הספירה לאחור Countdown נטלי סטנדיפורד 20142016 נקודת התלקחות Flashpoint גורדון קורמן 20142017
בספר הזה איימי ודן מגלים שסוד השיקוי בידי אדם בשם ג'יי ראתפורד פירס, טייקון תקשורת מפורסם.
כשהשיקוי בידיו, הוא רודף אחרי משפחת קהיל ברחבי העולם.
איימי ודן מגלים שאוליביה קהיל מצאה שיקוי נגד, והם מחליטים ליצור אותו.
המרכיב הראשון הוא שפם של נמר אנטולי שנכחד.
איימי ודן יוצאים למסע בהרים של טורקיה ואיטליה.
בעזרתם של ג'ייק ואטיקוס רוזנבלום, הם מוצאים את השפם.
בספר זה איימי ודן ממשיכים לחפש את המרכיבים לשיקוד-הנגד לשיקוי-העל, במקביל, נלי מתחזה לכימאית מנוסה מתחילה לעבוד במעבדות טרילון - מעבדות הנשלטות בידי פירס.
בסוף היא מוצאת חדר סודי בו מוחזק סמי מורד - מדען צעיר בן אקטרינה - על ידי אנשיו של פירס, כדי שיוכל לייצר את השיקוי.
איימי ודן ממשיכים לחפש את הרכיבים של שיקוי-הנגד, תוך כדי שהם נרדפים על ידי בריונים מחוזקים משיקוי-העל שנשלחו על ידי פירס.
במהלך תקיפה של הבריונים, איימי שותה מנה של שיקוי-העל כדי להציל את דן.
היא מחוזקת מהשיקוי ומצליחה להציל את דן, אך מרגע זה נותרו לה רק שבעה ימים לחיות מכיוון מנת שיקוי לא מדוללת גורמת למוות איטי.
בסוף הספר, בתקיפה נוספת של בריוניו של פירס, פוני, ההאקר של משפחת קהיל, נהרג.
זהו הספר הרביעי והאחרון בסדרה השלישית - בלי מעצורים.
הספר יצא בעברית ב-30 בינואר 2017. בספר זה דן ואיימי קהיל נלחמים את הקרב האחרון נגד ג'יי ראתפורד פירס, ששם ידו על השיקוי הקהילי וכך שולט בעולם התקשורת.
איימי, דן וחבריהם מחפשים את הצריכה האחרון לשיקוי, בקרב על החיים של איימי ששתתה אותו.
המרכיב האחרון הוא נחש טונלה סאפ, ארסי למחצה.
לבסוף הם מוצאים את המרכיב האחרון לשיקוי הנגדי.
בעזרתה של קארה, בתו של פירס הם מצליחים לעצור את השפעת השיקוי.
הם עוצרים אסון עולמי נוסף בכך שמונעים מפירס להפעיל שש פצצות אטום שהטמין ברחבי ארצות הברית.
בסוף הספר איימי ודן מחליטים לצאת ל"הפסקה" מהנהגת המשפחה.
זו היא הסדרה הרביעית במניין הסדרות שאינן סדרות בונוס.
עד ספטמבר 2016 כל הספרים בסדרה יצאו לאור באנגלית ונכון ל-2020 כל הספרים תורגמו לעברית.
הסדרה נכתבה בידי ג'וד ווטסון, אלכסנדר לונדון, ג'ני גובל וסרוואט צ'אדה.
המשימה: טיטניק הוא הספר הראשון בסדרה "בגידה".
איימי קהיל בת השש עשרה ואחיה דן בן השלוש עשרה פרשו מהנהגת משפחת קהיל, המשפחה החזקה ביותר בהיסטוריה, וברחו מהצרות שהיא מביאה איתה.
עכשיו הם עסוקים בעיקר בסקי, בצניחה חופשית ובטיפוס סלעים.
יש רק בעיה אחת: הצרות ממשיכות לרדוף אחריהם.
אדם מסתורי בשם "המנודה", שגורש ממשפחת קהיל לפני שנים, חזר כדי לנקום ורקח מזימה בלתי אפשרית: ארבעה מהאסונות הגדולים ביותר שאירעו בהיסטוריה יתרחשו שוב בזה אחר זה, אלא אם כן איימי, דן וחבריהם יצליחו לעצור זאת בזמן.
איימי ודן חשבו שכבר עברו הכל, אך עתה הם מוצאים את עצמם במרוץ נואש יותר מאי פעם נגד השעון.
במשימה הראשונה עליהם למנוע מהאסון הימי החמור ביותר לחזור על עצמו, ואין להם שום מרווח לטעות: אם ייכשלו יהיו אחראים לא רק למותם של אלפי אנשים חפים מפשע, אלא גם "המנודה" יצליח להשתלט על משפחת קהיל ודרכה לשלוט בעולם.
המשימה: טיטניק הוא הספר הראשון בסדרה "בגידה" סדרת המשך ל"39 רמזים" "קהילים נגד וספרים" ו"בלי מעצורים".
(מתוך תקציר הספר) בספר מנסה "המנודה" ליצור מחדש את טביעת הטיטניק, אך איימי ודן וחבריהם מסכלים את המזימה.
יחד עם איאן קברה הלוקיאנוסי, קארה פירס האקטרינית, ג'ונה ויזרד כוכב הפופ היאנוסי והמילטון הולט התומסי יוצאים איימי ודן למסע שמטרתו לפענח את החידה של המנודה, על שחזור האסון.
"האסון הראשון קרה במים קרים, עצוב איך עשיר ועני מתו בייסורים, אנשים בפיג'מות נפגעו קשות, שברו את כל שיאי האסונות.
מניין האבדות הרקיע שחקים, במרטמייס נמצאים הצלבים.
על המון בלאן נחים הנושאים באשמה, נו לפגוע, להרוג, לסמא, בלי בושה!
מנעו מהאירוע לשוב ולקרות, ותהילת המשפחה תשמר לדורות."
בהתחלה הם הניחו שזה הטיטאניק, אבל אז הבינו שהטיטאניק לא סימאה אף אחד, ומרטמייס לא קשור.
לאחר חיפוש קטן בגוגל, הם מוצאים אסון גדול שעונה על כל הדרישות הללו.
המשימה: הינדנבורג הוא הספר השני בסדרה "בגידה".
"המנודה" מנסה ליצור מחדש את התרסקות ההידנבורג, ספינת אוויר שהתרסקה והייתה ההתרסקות הראשונה שצולמה במצלמת וידאו.
איימי ודן מנסים להציל את ספינת האוויר מהתרסקות, אך הם נכשלים וכתוצאה מכך מתים מנהיגים בכירים של בית לוקיאנוס.
נלי מצליחה לזהות מיהו "המנודה" באמת.
המנודה הוא נתניאל הרטפורד, בעלה של גרייס קהיל.
גרייס הוציאה פקודה להרוג אותו אך הרוצח(ולדימיר ספסקי, אבא של אירינה ואלק) לא ביצע זאת ולאחר מכן הבסיס לוקיאנוסי במוסקבה מושמד.
המשימה: הוריקן הוא הספר השלישי בסדרה "בגידה".
בספר איימי, דן וחבריהם מנסים לעצור את "המנודה" מלהציף את העיר רוטרדם בזמן חגיגות "יום המלך", בדומה להוריקן קתרינה שהציף את העיר ניו אורלינס בשנת 2005, וגבה את חייהם של מאות אנשים.
נלי מבינה שמטרתו של המנודה היא לאסוף את כל 39 הרמזים.
לאיימי יש רעיון איך לעצור את המנודה, אך הפיתיון לכך יכול להיות רק דן.
המשימה: אטום הוא הספר הרביעי והאחרון בסדרת: בגידה.
איאן וקארה מגלים ש"המנודה" את אסון צ'רנוביל ובו נהרגה אשתו של אלק ספסקי.
במקביל לזה דן, נלי וסמי נוסעים ליער השחור בשביל לגלות מה "המנודה" עשה שם ואז כשהם נמצאים בקרון רכבת דן נחטף ואז מגלה שנתניאל הרטפורד (המנודה) מתכנן להרוג את כל בני משפחת קהיל בעזרת דבורים שעברו מוטציות בעזרת השיקוי, כך שיפגעו רק באנשים עם דם קהילי.
באותו הזמן ג'ונה, המילטון ואיימי טסים לסין בשביל לעצור את חיסול בני אקטרינה והם מגלים שהמנודה מתכוון לפוצץ כור גרעיני ואלק ספסקי נשלח להרוג אותם.
אלק חושב שמדובר בפצצה קטנה, אך בעצם המנודה חיבל בכור, והתכוון להיפטר גם מאלק.
איימי סיפרה לאלק שבגלל המנודה נהרגה אשתו והוא עבר לצד שלהם.
בסוף הספר אלק ספסקי מת בשביל לעצור את הדבורים של המנודה.
נתניאל הרטפורד נעקץ על ידיהם, בעקבות דמו הקהילי, ומת.
בסוף הספר איימי, דן, איאן, קארה, ג'ונה והמילטון מחליטים על דמוקרטיה: כל אחד מהבתים ינהיג את משפחת קהיל ארבע שנים בלבד ואז ההנהגה תעבור לאדם הבא, ככה אף אחד לא יהפוך לגרייס והראשונה תהיה איימי.
(בעברית: 3 מילים) הוא אלבום הבכורה של זמרת הפופ הבריטית שריל.
האלבום יצא לאור ב-23 באוקטובר 2009, על ידי חברת התקליטים Fascination Records.
ב-2008, היא נבחרה להשתתף בקליפ לשיר "Heartbreaker" של Will.i.am, לאור יכולות הריקוד שלה.
לאחר מכן הוזמנה לתרום את קולה לגרסה הבריטית של השיר.
בסופו של דבר השיר לא נכלל באלבום Songs About Girls של Will.i.am, אך נכלל באלבום הבכורה של קול, Words 3.
ב-27 באפריל 2009 הצהירה קול, דרך MTV בריטניה, כי היא עובדת על אלבום סולו.
במקביל רתמה קול שלל מפיקים (ביניהם Will.i.am, טאיו קרוז, ווין וילקינס וSyience) לעבודה על האלבום.
בנוסף ביקשה מקרוז שיכתוב לה שני שירים לאלבום.
את הראשון מבין השניים, Break Your Heart, הוא כתב במיוחד עבורה, אך המנהלים בחברת התקליטים סברו שהוא דומה מידי לדואט של קול עם וויל.אי.אם, ודרשו שהוא לא יכלל באלבום.
מאוחר יותר קרוז הקליט את השיר בעצמו והוציא אותו כסינגל הבכורה מאלבומו השני Rokstarr.
השיר זכה להצלחה כבירה, כאשר הגיע למקום הראשון במספר מצעדים, ביניהם גם מצעד הלהיטים הבריטי ומצעד הלהיטים האמריקאי.
השיר השני שכתב קרוז לקול נקרא Stand Up, והוא כן נכלל באלבומה.
עטיפת האלבום צולמה בידי צלם האופנה הבריטי ניק נייט'.
במאי ויוני 2010, הצטרפה קול כאמן תומך בהופעות האירופאיות בסיבוב ההופעות של הבלאק אייד פיז, The E.N.D.
לעיתים הצטרף אליה וויל.אי.אם כאשר ביצעה את הדואט שלהם, Words 3.
הסינגל הראשון ששוחרר מהאלבום הוא Fight for This Love.
היא בחרה לבצע אותו בתוכנית The X Factor (הגרסה הבריטית לאמריקן איידול).
בעקבות החשיפה שקיבל בתוכנית, הוא התמקם במקום הראשון במצעד הלהיטים הבריטי ובמצעד הלהיטים האירי.
לאחר מכן הוכרז כסינגל הכי נמכר של 2009 (הוא נעקף עד לסוף השנה, ובסופו של דבר דורג במקום הרביעי לאותה שנה).
לאחר מכן התמקם במקום הראשון גם במצעד הלהיטים הנורווגי, במצעד הלהיטים ההונגרי, ובמצעד הלהיטים בדנמרק.
בסוף 2009 התברר שהוא הסינגל ה-29 הכי נמכר בעשור הנוכחי, עם מכירות של למעלה מ-900,000 עותקים רק בבריטניה.
הסינגל השני ששוחרר הוא Words 3, דואט עם Will.i.am.
הסינגל דורג בעשיריה הראשונה במצעדים הבאים- בריטניה, אירלנד, אוסטרליה ואיטליה.
הסינגל השלישי מהאלבום, Parachute, שוחרר רק בבריטניה ובאירלנד.
במצעד באירלנד דורג שלישי, ובבריטניה במקום הרביעי.
Words – The B-Sides EP 3, הוא מיני-אלבום דיגיטלי שהוכנסו שישנו 3 שירים.
האלבום יצא לאור ב-18 באפריל 2010.
מצעד (2009/2010)מיקוםשיאבריטניה1אירלנד2בלגיה (ולוניה)6טופ 100 (אירופה)7בלגיה (פלנדריה)9יוון15נורווגיה18אוסטריה26פולין28אוסטרליה31קוריאה35גרמניה42שוודיה42הולנד49שווייץ52צרפת53איטליה56ספרד64
מצעד (2009) מיקוםמצעד האלבומים הבריטי 11 אירלנד 23 מצעד (2010) מיקוםמצעד האלבומים הבריטי 35
להלן רשימת דמויות מתוך העולם הבדיוני של סדרת הספרים "39 רמזים".
בתם של הופ וארתור, נכדתה של גרייס, אחייניתו של פיסקה ואחותו הגדולה של דן.
חברתו של אוון אך לאחר שהבינה כי היא אוהבת את ג'ייק נהפכה לבת זוגו ואוון מת ללא ידיעה על כך.
אוהבת את אחיה עד כאב ובעלת קשר מיוחד אליו שנראה פעמים רבות כאשר הם הפגינו יכולת מסוימת לדבר זה עם זה רק בעזרת מבט בעיני האחר.
הייתה מנהיגת המשפחה לאחר שהבתים השלימו אבל העבירה את המנהיגות לדן בסדרה השלישית כי הרגישה שהאחריות יותר מדי כבדה לה ושהשיקוי ששתתה מערפל את חוש השיפוט שלה.
לקחה את שיקוי הנגד וחזרה למצבה הרגיל.
בסוף הסדרה השלישית פרשה, או לפחות יצאה ל"הפסקה" יחד עם דן מכל הנטל של המשפחה.
בסדרה הרביעית היא ודן לוקחים את המנהיגות לזמן קצר ולאחר מכן מחליטים שתהיה דמוקרטיה.
בנם של הופ וארתור, נכדה של גרייס, אחיינו של פיסקה ואחיה הקטן של איימי.
דן יוצא ביחד עם איימי ונלי למסע אחרי 39 הרמזים.
דן תמיד היה הילדותי מבין שני האחים, הוא תמיד ניסה להצחיק ולשעשע כשהדבר עלה בידו.
לדן היו המון אוספים של כל מיני דברים.
לדן יש זיכרון צילומי וחוש מיוחד למתמטיקה אך הוא שונא מוזיאונים וספריות.
דן שייך לבית מדריגל אותו ייסדה מדליין קהיל.
חברו הטוב ביותר של אטיקוס.
בסדרה השלישית החליט לעזוב את המשפחה ולהתפטר לאחר שייגמרו את המאבק עם פירס.
בסוף הסדרה פרש, או לפחות יצא ל"הפסקה" יחד עם איימי מכל הנטל של המשפחה.
התבגר מאוד במהלך המקרים בעיני אחותו ואנשים הקרובים אליו מספיק בשביל לזהות את ההתבגרות הקיצונית יותר מדי.
איימי מזהה הרבה מאוד פעמים בגרות ואפלה שלא אמורות להיות בעיני ילד בן 13. בסדרה הרביעית דן ואיימי לוקחים את המנהיגות לזמן קצר ולאחר מכן מחליטים שתהיה דמוקרטיה.
הוכשרה על ידי גרייס לעזור לאיימי ודן במידה וישתתפו במירוץ הרמזים.
על אף שאינה שייכת באופן ביולוגי למשפחת קהיל, צורפה נלי לבית מדריגל על ידי פיסקה.
ניל אמיצה מאוד ואוהבת בישול היא החברה של סמי מורד נחטפה על ידי הווספרים בתחילת הסדרה השנייה, יחד עם שישה קהילים נוספים.
בנם של ג'יימס ואדית', דודם של איימי ודן ואחיהן הקטן של ביאטריס וגרייס.
בתחילת הסדרה נקרא "האיש בשחור" ולאחר מכן נקרא "האיש באפור".
הוא הסביר את פשר הדבר בכך שבתחילת הסדרה לא הייתה לו מעט תקווה לגבי גורל העולם בידיהם של הקהילים, אך לאחר שראה את מעשיהם האמיצים של דן ואיימי קהיל במהלך הסדרה הראשונה במירוץ הרמזים חזרה אליו מעט מן התקווה.
בתחילת הסדרה השנייה נחטף על ידי הווספרים, יחד עם שישה קהילים נוספים.
הוריה היו ג'יימס ואדית', אך אדית' מתה כשילדה את פיסקה, אחיה.
על פי כל הדעות הייתה הקהילית המשפיעה ביותר מאז גדעון.
כל אחד מהקהילים החזיק יראה כלפיה.
הייתה ידועה כאישה קשוחה ואמיצה.
במהלך כל הסדרה דן ואיימי קיבלו עזרה מחברים שלה בכל רחבי העולם, מה שהעיד על המסעות הגדולים שלה ברחבי העולם ועל האופי החברותי שלה, אבל בספרי בגידה מתגלה האופי האמיתי שלה.
עורך הדין של גרייס קהיל ויועצה האישי.
הוא מופיע שוב בספר העשירי, שם הוא והאיש בשחור (פיסקה) נותנים מכתב מגרייס לאיימי ודן, לאחר השגת הרעיון המדריגלי.
בספר השני בסדרה השנייה (קהילים נגד וספרים), וספר המחופש לאיש שירות חדרים מחדיר לו מחט עם חומר קטלני לצוואר, והוא מת.
ברגעיו האחרונים הוא גילה מידע חשוב על הווספרים והשאיר אותו בצורה שמישהו יוכל למצוא אותו לאחר מכן.
הופ וארתור נפטרו בשריפה שהוצתה על ידי איזבל קברה, ובסדרת ההמשך "קהילים נגד וספרים" דן מקבל מסרונים מאביו, אבל בספר השישי והאחרון מתברר שהמסרונים נשלחו על ידי איזבל קברה, ושארתור, ככל הנראה, מת גם הוא בשריפה.
סוכן מדריגלי שעבד יחד עם מקינטייר.
בנם של ויקראם ואיזבל ואחיה הגדול של נטלי.
יהיר, מתנשא, מפונק ורגיל לאורח חיים של האנשים מהמעמד הגבוה ביותר.
בסוף הסדרה השלישית איימי ודן מינו אותו להחליף אותם בניהול המשפחה יחד עם קארה.
בסדרה הרביעית הוא פורש מהנהגת המשפחה.
בתם של ויקראם ואיזבל ואחותו של איאן.
היא מתגאה בהיותה עשירה, ורגילה לאורח חיים ראוותני.
נחטפה על ידי הווספרים בתחילת הסדרה השנייה, יחד עם שישה קהילים נוספים.
מתה בספר "יום הדין", כשניסתה להרוס את "נשק יום הדין" של הווספרים.
מצטרפת בראשית הספר השישי, זאת לאחר שאיאן ונטלי לא ריצו אותה בחיפוש אחר הרמזים.
לוקיאנוסית מרשעת, שניסתה להרוג את דן ואיימי לא מעט פעמים.
מתה בפיצוץ בספר "יום הדין", כאשר הקריבה את עצמה כדי להרוג את וספר אחת ואת המכונה שלו.
הציתה את השריפה בבית ארתור והופ.
אביהם המיליארדר של איאן ונטלי ובעלה של איזבל.
הוא המנהיג האכזרי של בית לוקיאנוס.
בניגוד לאיזבל, לאיאן ולנטלי, הוא לא נולד לבית לוקיאנוס.
הוא הסתגר ממשפחתו במשך שנים רבות, ובסדרה הרביעית הוא חובר ל"מנודה".
הקריבה את עצמה בספר השישי כדי להציל את איימי, דן ואליסטר משריפה שהציתה איזבל.
בסוף הסדרה הרביעית הוא בוגד במנודה ועובר לצד של הקהילים.
הורעל במים רדיואקטיביים ומת בניסיון לשחרר את איימי ודן מהדבורים של המנודה.
היא שייכת לבית לוקיאנוס וסובלת מהמופיליה, מחלה שעברה בשושלת המלוכה הרוסית בתורשה.
בספר החמישי, היא עוזרת לדן ולאיימי בחיפוש אחר הרמזים.
היא גם מגלה להם את האמת על ארבעת הבתים ועל הוריהם.
מתנקש של הקג"ב בעברו, וקיבל פקודה מגרייס לרצוח את נתניאל הרטפורד.
נכנס לכלא על ניסיון לרצח (של הרטפורד) ומת שם לאחר שנלי וסמי תחקרו אותו.
ממציא קוריאני מבוגר שהמציא את הבוריטו למיקרוגל.
משתתף במרוץ 39 הרמזים לבדו.
שיתף פעולה פעמים רבות עם איימי ודן אבל גם בגד בהם לא פעם.
נחטף על ידי הווספרים ובמהלך הבריחה נפצע ולאחר מכן מת מפצעיו.
המנהיג היהיר וחסר הרחמים של בית אקטרינה.
כשאליסטר היה בן 4, באה שלח רוצח שכיר להרוג את אביו של אליסטר, גורדון.
הוא לקח לאחר מכן את "הספר השחור של הסודות" וקבר אותו.
לאחר מותו של גורדון, באה נטל על עצמו לגדל את אליסטר.
בסופו של דבר, אליסטר החליט לברוח.
בהמשך באה מוכנס לכלא בעוון הזמנת הרצח של אביו של אליסטר אך בורח ממנו.
בספר השלישי אליסטר פורץ למשרד של באה, מבריח את מזכירתו ומאיים על באה אך לבסוף נוטש את המקום.
בספר הרביעי באה מגיע למצרים, ומתגלה שהוא בנה את המפקדה בסוויטה של המלון שאיימי ודן שהו בו.
לקראת סוף הספר השישי מתגלה שהוא זה שהפליל את אליסטר בהצתת השריפה.
בניידת משטרה, אליסטר נטרל את שני השוטרים והתיז על באה גז פלפל, אך לבסוף חס על חייו, קשר אותו לניידת המשטרה והלך.
שלושה אחים שהשתתפו במירוץ 39 הרמזים לאורך הספר הראשון לזמן קצר יחסית.
באמצע הספר הראשון, השלישייה נפצעה קשה תחת ההריסות של מכון בנג'מין פרנקלין בארצות הברית, שפוצץ בידי ההולטים.
בספר העשירי, וכן בסדרת ההמשך, הם חוזרים למשחק.
מחוננת במגוון תחומים, אשפית באומניות לחימה.
הצטרפה לווספרים ואז חזרה לקהילים.
סובל מכאבי ראש איומים בגלל פיצוץ במוזאון בספר הראשון (מבוך העצמות).
אח של טד ושינייד סטרלינג.
בגלל פיצוץ שקרה במוזאון בספר הראשון הופך להיות לקוי ראייה כבד, המסוגל להבחין אך ורק בהבדל בין חושך לאור.
נחטף בתחילת הסדרה השנייה על ידי הווספרים, יחד עם שישה קהילים נוספים.
אח של נד ושינייד סטרלינג.
(בסדרה "בגידה" ידוע בשם "המנודה") - בעלה לשעבר של גרייס.
עבד במערב גרמניה בפיתוח מוטציות וניסויים על בעלי חיים.
הוא היה מסוכסך רבות איתה, וגרייס הוציאה פקודה להרוג אותו.
גזר הדין לא בוצע, והוא שרד.
הוא נודה מהמשפחה במשך שנים רבות, אך בסדרה "בגידה" הוא תופס את הנהגת המשפחה.
בסוף הסדרה מגלה מזימתו: לחסל את כל משפחת קהיל בכל העולם, בעזרת מוטציות של דבורים שיהרגו את משפחת קהיל בעזרת הדנ"א המיוחד שלהם.
מת בסוף הסדרה בידי הדבורים שלו.
בן של אם אקטרינית ואב לוקיאנוסי.
הוא פוצץ ביחד עם נלי את המעבדה של ג'יי ראתפורד פירס.
אשתו של ג'יי ראתפורד פירס ואמם של קארה וגאלט.
מייצרת דובוני פרווה בעבודת יד.
פירס תכנן לרצוח אותה כשיהיה נשיא, לכן ערקה לצד של הקהילים.
ביתו של פירס ודבי-אן האקטרינית, הנבל המרכזי של סדרת "בלי מעצורים" ואחותו של גאלט.
היא האקרית מפורסמת הידועה בשם אפריל מאי.
ידוע שנשלחה לפנימייה בגיל צעיר.
לאחר הבנה שאביה מרושע, ערקה קארה לצד הקהילים וסייעה להם בהבסת אביה, בתקופה זו החלה להתקרב בצורה רומנטית אל איאן, מכיוון ששניהם גדלו במשפחות דומות ונאלצו לבגוד בהוריהם במטרה להציל את העולם.
בסוף סדרת "בלי מעצורים" היא מתגוררת באחוזה של משפחת קהיל עם איאן והם המנהיגים של משפחת קהיל.
בסדרת "בגידה" מתגלה שהיא ואיאן מאוהבים אך קשה להם להודות ברגשותם זה לזה עד סוף הסדרה, ולאחר מכן הופכים לבני זוג.
אביהם של המילטון, מדיסון ורייגן ובעלה של מרי-טוד.
קשוח, חזק ולא מאוד חכם.
סולק מווסט פוינט כאשר גרייס הפלילה אותו בהעתקות והפרת קודי כבוד, עבירות שלא ביצע.
אמם של המילטון, מדיסון ורייגן ואשתו של אייזנהאואר.
אחיהם של רייגן ומדיסון, ובנם של אייזהאואר ומרי-טוד.
שומר הראש וחברו הטוב של ג'ונה ויזרד.
הציל את איימי בספר השישי מאיזבל.
אחותה התאומה של רייגן ואחותו של המילטון.
אחותה התאומה של מדיסון ואחותו של המילטון.
בתחילת הסדרה השנייה נחטפה על ידי הווספרים, יחד עם שישה קהילים נוספים.
בנם של קורה וברודריק ויזרד.
הוא זמר וראפר עשיר ומפורסם שהשתתף בתוכנית טלוויזיה ובסרט קולנוע.
חברו הטוב ביותר של המילטון הולט.
בעל מעריצים רבים ברחבי העולם.
מנהיגת בית יאנוס הנוכחית, אשתו של ברודריק ואמו של ג'ונה.
קורה מומחית בפיסול ובשימוש בכלי נשק.
פסלית מפורסמת ואמנית תיאטרון ידועה בכל העולם.
כלת פרס נובל הצעירה ביותר בהיסטוריה.
אביו של ג'ונה, ובעלה של קורה .
בן דודו של ג'ונה, נחטף בתחילת הסדרה השנייה על ידי הווספרים, יחד עם שישה קהילים נוספים.
נפל מצוק במהלך ניסיון הבריחה של שבעת החטופים וניצל.
נולד בדבלין שבאירלנד, במאה ה-15. אביהם של תומאס, אקטרינה, לוקאס, ג'יין ומדליין, מקימי חמשת הבתים, ובעלה של אוליביה.
ניסה במשך שנים למצוא תרופה למחלת הדבר, אך לא הצליח בכך.
במקום זאת, הוא הצליח למצוא את השיקוי הקהילי המפורסם שהופך את מי ששותה אותו לחד יותר, חזק יותר ו"אדם על" באופן כללי, אותו חילק בין ילדיו.
נפטר בעקבות כך שפוצץ את המעבדה שלו עצמו, כדי שלא יישאר זכר לעבודתו, וכך דמיאן וספר, חברו המרושע, לא ישתמש בשיקוי לתועלתו האישית.
לוקאס, תומאס, אקטרינה, ג'יין ומדליין קהיל
חמשת מייסדי הבתים של משפחת קהיל אשר קיבלו מאביהם שיקויים חלקיים שמחזקים לכל אחד את הצד הבולט באופיו בכל מקרה, ויחד מרכיבים את השיקוי השלם של גדעון.
לוקאס קיבל יכולות מנהיגות ואסטרטגיה, תומאס קיבל יכולות גופניות, אקטרינה קיבלה תכונות של חוכמה ויצירתיות וג'יין קיבלה את יכולות האומנויות.
מדליין קיבלה מאמה, אוליביה, שחינכה אותה, את האופי שוחר השלום (אף על פי שלא קיבלה שיקוי מאביה, שנפטר לפני שהיא נולדה).
האחות הבכורה של גרייס ופיסקה.
ביאטריס גרה בבוסטון, וטיפלה באחייניה, איימי ודן, אחרי שהוריהם מתו בשריפה בביתם ולפני שהחלו לחפש את 39 הרמזים, אבל לא התייחסה אליהם כראוי.
לאחר שברחו מביתה, החליטו איימי ודן להיכנס למסע בעקבות הרמזים.
ביאטריס שוכרת את שירותי הרווחה כדי שיביאו אליה את איימי ודן.
הקשר שלה עם גרייס אחותה היה רופף בכל מהלך חייהן.
נהרגה במהלך הסדרה הרביעית בידי המנודה.
חברו הטוב ביותר של דן.
גאון, דובר שפות רבות, לומד בהרווארד.
יוצא עם דן איימי ואחיו למחצה ג'ייק למסע גנבות על מנת להציל את הקהילים החטופים.
במהלך המסע נחטף על ידי הווספרים אך שוחרר במהרה.
בניגוד אליו הוא לא גונן.
בהתחלה פקפק באיימי ודן אבל במהרה הבין כי כל מה שאמרו לו נכון ולאחר מכן הצטרף אליהם.
מאוהב באיימי ובסוף הסדרה "קהילים נגד ווספרים" נהיה בן זוגה.
חבר של כבוד במשפחת קהיל.
בהתחלה לא ידע הרבה על משפחתה של איימי אך איאן צירף אותו למאמץ במלחמה בווספרים.
לא ידע שאיימי בגדה בו ונהייתה חברה של ג'ייק.
נרצח מיריה בחזה על ידי וספרי.
מיליונר שגילה את סוד השיקוי של משפחת קהיל.
בעזרתו הוא מצליח לייצר צבא של שומרי ראש חזקים במיוחד.
מנסה לרוץ לנשיאות של ארצות הברית, אך איימי ודן קהיל עוצרים את מזימתו בכך שמרססים עליו את שיקוי הנגד.
היה מאוהב בהופ קהיל, אמם של דן ואיימי.
נשוי לדבי אן מבית אקטרינה, ולהם שני ילדים: קארה וגאלט
אשתו האהובה של אלק ספסקי.
מתה בעת האסון של צ'רנוביל שיצר המנודה.
39 המדרגות הוא סרט מתח בריטי משנת 1935 בבימויו של אלפרד היצ'קוק עם רוברט דונאט בתפקיד הראשי.
התסריט מבוסס באופן רופף על הספר "39 המדרגות" מאת ג'ון באקן משנת 1915 ועוסק בפרשיית ריגול באנגליה.
בספר מתוארות 39 מדרגות ליד חוף הים, שם מסתיימת העלילה ואילו בסרט זה שם של ארגון פשע העוסק בריגול ומכירת סודות של בריטניה.
הספר היה בזמנו רב-מכר וזכה לעיבודים רבים בתיאטרון, קולנוע וטלוויזיה.
"39 המדרגות" - סרט בריטי שהופק ב-1959 עם קנת מור בתפקיד הראשי.
"39 המדרגות" - סרט בריטי שהופק ב-1978 עם רוברט פאוול ודייוויד וורנר בתפקידים הראשיים.
"39 המדרגות" - סרט טלוויזיה של ה-BBC שהופק ב-2008 עם רופרט פנרי-ג'ונס בתפקיד הראשי
"39 המדרגות" - מיני-סדרה שעתידה לעלות לשידור בנטפליקס.
ב-2007 הוצג "39 המדרגות" בתיאטרון הבימה בהשתתפות אבי קושניר ומוני מושונוב.
הסרט נבחר ב-1999 במקום הרביעי ברשימת 100 הסרטים הבריטיים הטובים ביותר במאה ה-20 בסקר של מכון הסרטים הבריטי.
ריצ'רד האניי (רוברט דונאט) צופה במופע של "מר זיכרון" בלונדון שאוצר במוחו אינסוף עובדות ומספרים.
לפתע נשמעות יריות, יש פאניקה והוא מוצא את עצמו פוגש אישה בשם אנאבלה סמית' שמשכנעת אותו לקחת אותה לדירתו.
היא מספרת לו שהיא מרגלת אשר גילתה מזימה של אדם שמנסה לגנוב מסמכים סודיים של צבא בריטניה; לאדם זה חסר פרק באחת האצבעות.
היא מזכירה משהו בשם "39 המדרגות" אבל לא מפרטת.
בלילה מתפרצת אנאבלה לחדרו של האניי כשסכין בגבה ומתה.
האניי מבחין שצופים על הבית, מוצא בידה של אנאבלה מפה של סקוטלנד בה מסומנת עיר כלשהי.
הוא מתחפש לחלבן וחומק מביתו.
הוא עולה על רכבת ומגלה שהמשטרה מחפשת אחריו כי הוא חשוד ברצח של הסוכנת סמית'.
כאשר השוטרים ברכבת מתקרבים אליו, הוא מנשק בחורה בשם פמלה (מדלן קארול) שיושבת איתו בקרון כדי להסתתר.
היא צועקת ומזעיקה את השוטרים וריצ'רד קופץ מהרכבת והולך ברגל לעיר שמסומנת במפה.
הוא מעביר את הלילה אצל איכר ובסוף אשתו הצעירה (פגי אשקרופט) נותנת לו את המעיל שלו והוא עוזב.
הוא מצליח להתחמק מהשוטרים ומגיע לבית שסומן במפה של אנאבלה.
הוא מניח שהדייר בבית, פרופסור ג'ורדן, הוא איש הקשר שאליו הסוכנת ניסתה להגיע ולהזהירו, מגיע אליו ומספר לו את כל הסיפור.
אבל אז הוא מגלה שלפרופסור חסר פרק באצבע, מבין את טעותו.
האניי נורה על ידי ג'ורדן, אבל לא מת כי הספר במעיל של האיכר עוצר את הכדור.
הוא הולך למשטרה אבל לא מאמינים לו כי מכירים היטב את ג'ורדן.
הוא בורח ומנסה להתמזג בקהל אבל מעלים אותו להציג איזה מועמד בבחירות, הוא נושא נאום מבלי לדעת על מה הוא מדבר אבל פמלה בקהל והיא מסגירה אותו שוב.
שוטרים לוקחים אותו ואותה אבל הוא מבין שהם חלק מהקנוניה כשלא לוקחים אותו לתחנת המשטרה.
האניי מצליח לברוח כאשר הוא אזוק אל פמלה.
הם ישנים באכסניה והיא מצליחה להתנתק ממנו בלילה, יוצאת מהחדר ושומעת את "השוטרים" מדברים בטלפון ומבינה שהם מתחזים ושהאניי צדק.
היא חוזרת לישון בחדר על הספה ובבוקר מספרת לו מה היא שמעה.
הוא שולח אותה ללונדון להגיד הכל למשטרה אבל לא מאמינים לה כי אין שום מסמכים חסרים אבל עוקבים אחריה כדי שתוביל אותם אל האניי.